प्रवीण अनंत दवणे
प्रा. प्रवीण दवणे ( ६ एप्रिल १९५९) हे मराठी लेखक, गीतकार, पटकथालेखक आहेत. ते ’ज्ञानसाधना महाविद्यालया’त प्राध्यापक होते तेथून त्यांनी स्वेच्छानिवृत्ती घेतली आणि पूर्णवेळ लेखनाकडे वळले.

प्रवीण दवणे हे ठाणे शहराचे रहिवासी आहेत. त्यांनी  २०००हून अधिक गीते लिहिली आहेत, आणि ती लता मंगेशकर, आशा भोसले,पंडित जितेंद्र अभिषेकी, सुमन कल्याणपूर,सुलोचना चव्हाण, श्रीधर फडके,साधना सरगम, सुरेश वाडकर, शंकर महादेवन अशा अनेक दिग्गज गायकांनी गायली आहेत.

प्रवीण दवणे उत्तम वक्ते आहेत.  ‘दिलखुलास’, ‘सावर रे!’ ' वय वादळ विजांचं', ' माझ्या लेखनाची आनंदयात्रा ' हे त्यांचे कार्यक्रम विशेष गाजले असून त्यांना विविध पुरस्कारांनी गौरविण्यात आले आहे.

प्रवीण दवणे यांची आजपर्यंत ११०हून अधिक पुस्तके व कविता संग्रह प्रकाशित केले आहेत.

पुस्तके
त्यांची ' दिलखुलास ',' सावर रे!', ' थेंबातले आभाळ ' ' रे जीवना ' ,जाणिवांच्या ज्योती, आनंदोत्सव, ' देहधून ', 'द्विदाल ', 'सप्न बघा स्वप्न जगा ' ही पुस्तके फार नावाजली गेली आहेत.

प्रकाशित साहित्य

पुरस्कार
 मास्टर दीनानाथ प्रतिष्ठानचा शांता शेळके सरस्वती पुरस्कार (२४ एप्रिल २०११)
 सर्वोत्कृष्ट वाडम़याचा महाराष्ट्र राज्यपुरस्कार ५ वेळा
 ठाणे ग्रंथालयाचा रेगे पुरस्कार, गदिमा प्रतिष्ठानचा चैत्रबन पुरस्कार, मृत्युंजय प्रतिष्ठानचा शिवाजी सावंत पुरस्कार, अक्षर भारती पुणे यांचा कविश्रेष्ठ कुसुमाग्रज पुरस्कार, सार्वजनिक वाचनालय नाशिक यांचा डॉ. अ. वा. वर्टी पुरस्कार, पुणे ग्रंथालय पुणे संस्थेचा साहित्यसम्राट न. चिं. केळकर पुरस्कार वगैरे.

बाह्य दुवे 
 'आठवणीतली-गाणी.कॉम' या संकेतस्थळावर प्रवीण दवणे यांची गीते

मराठी गीतकार
इ.स. १९५९ मधील जन्म
पुरुष चरित्रलेख